**มหาวิทยาลัยนเรศวร**

**ปรัชญา (Philosophy)**

มหาวิทยาลัยนเรศวรมีอุดมการณ์มุ่งมั่นที่จะดำเนินตามรอยเบื้องพระยุคลบาทสมเด็จพระนเรศวรมหาราชผู้พระราชทานความเป็นไทความสงบความผาสุกแก่ปวงชนชาวไทยมาแล้วในอดีต ดังนั้นมหาวิทยาลัยนเรศวรจึงมุ่งเน้นที่จะสืบสานให้สังคมไทยเป็นไทจากอวิชชาโดยค้นคว้าและสะสมองค์ความรู้เพื่อผลิตบัณฑิตให้มีความเป็นเลิศทางวิชาการและมีคุณธรรมจริยธรรม เป็นแบบอย่างที่ดีงาม ในการดำรงชีวิตและสร้างสรรค์สังคมให้เกิดความสงบและสันติสุข รวมทั้งมุ่งอนุรักษ์ทรัพยากรธรรมชาติสิ่งแวดล้อมศิลปวัฒนธรรมและประเพณีเพื่อเป็นมรดกของชาติสืบไป

**ปรัชญาการศึกษา (Philosophy of Education)**

ผลิตบัณฑิตให้มีความเป็นเลิศทางวิชาการและมีคุณธรรมจริยธรรม เป็นแบบอย่างที่ดีงาม ในการดำรงชีวิตและสร้างสรรค์สังคมให้เกิดความสงบและสันติสุข รวมทั้งมุ่งอนุรักษ์ทรัพยากรธรรมชาติสิ่งแวดล้อมศิลปวัฒนธรรมและประเพณี

Produce graduates with academic excellence and morality, be a good role model in living and creating a society to create peace and peace Including focusing on preserving natural resources, the environment, arts and culture and traditions.

**เอกลักษณ์ มหาวิทยาลัยนเรศวร “มหาวิทยาลัยแห่งนวัตกรรม”**

Identity of Naresuan University "University of Innovation"

**อัตลักษณ์ของนิสิต มหาวิทยาลัยนเรศวร : เป็นคนดี คนเก่ง มีวินัย ภูมิใจในชาติ**

Identities of Naresuan University students: Be good, talented, disciplined, proud of the nation

| อัตลักษณ์ของนิสิต | ตัวบ่งชี้ |
| --- | --- |
| คนดี  เป็นคนดี เป็นพลเมืองที่เข้มแข็ง ยึดมั่นในจรรยาบรรณวิชาชีพ มีความกล้าหาญทางจริยธรรมและความถูกต้อง | 1. มีจรรยาบรรณในวิชาชีพ 2. มีจิตสาธารณะ 3. มีทัศนคติเชิงบวก 4. มีความกล้าหาญทางจริยธรรม และความถูกต้อง |
| คนเก่ง  มีความรู้ ความเชี่ยวชาญตามสาขา  วิชาการที่ถนัด มีทักษะการเรียนรู้ ตลอดชีวิต สามารถนำความรู้ไปประยุกต์ใช้ในการประกอบวิชาชีพ อย่างสร้างสรรค์ มีคุณลักษณะความเป็นผู้ประกอบการที่ทันสมัยและทันต่อความเปลี่ยนแปลงของสังคม สามารถอยู่ร่วมกับผู้อื่นได้อย่างมีความสุข | 1. มีทักษะการเรียนรู้ตลอดชีวิต 2. มีความสามารถในการนำความรู้ไปประยุกต์ใช้ในการประกอบวิชาชีพอย่างสร้างสรรค์ 3. เป็นผู้ร่วมสร้างสรรค์นวัตกรรม 4. มีความสามารถในการใช้ภาษาไทย ภาษาอังกฤษ และเทคโนโลยีสารสนเทศได้เป็นอย่างดี 5. มีคุณลักษณะความเป็นผู้ประกอบการที่ทันสมัยและทันต่อความเปลี่ยนแปลงของสังคม 6. มีความสามารถทำงานเป็นทีม 7. มีความสามารถในการแก้ปัญหาส่วนตัว 8. มีความสามารถในการแก้ปัญหาการงาน |
| มีวินัย  มีความรับผิดชอบต่อตนเอง ครอบครัว ชุมชน และสังคม เสียสละ อดทน ขยันหมั่นเพียร และมุ่งมั่นสู่ความสำเร็จ | 1. มีความรับผิดชอบ เสียสละ อดทน 2. มีพฤติกรรมที่ดีในการเรียน ขยันหมั่นเพียรมุ่งมั่นสู่ความสำเร็จ 3. มีพฤติกรรมที่ดีในการใช้ชีวิต 4. ยอมรับและปฏิบัติตนตามระเบียบ และข้อบังคับของสังคม |
| ภูมิใจในชาติ  มีความภูมิใจในศิลปะ วัฒนธรรม ดนตรี และขนบธรรมเนียมประเพณีไทย ร่วมปลูกฝังความรักชาติ ศาสนา พระมหากษัตริย์ ส่งเสริมให้เกิดค่านิยมร่วมรักษ์ความเป็นไทยให้เกิดขึ้นอย่างต่อเนื่อง | 1. มีพฤติกรรมอนุรักษ์ศิลปะ วัฒนธรรม ดนตรี และขนบธรรมเนียมประเพณีไทย มีส่วนร่วมในการสืบทอด ภูมิปัญญาไทย 2. มีค่านิยมในการแสดงความเป็นไทย ธำรงไว้ซึ่งความเป็นไทย 3. ศรัทธา ยึดมั่น และปฏิบัติตนตามหลักศาสนา 4. เคารพเทิดทูนสถาบันพระมหากษัตริย์ |

**วิสัยทัศน์ (Vision)**

มุ่งพัฒนามหาวิทยาลัยนเรศวรสู่การเป็นสถาบันอุดมศึกษา 4.0

Aims to develop Naresuan University to become a higher education institution 4.0.

**เป้าหมาย (Goal)**

1. มหาวิทยาลัยวิจัยและนวัตกรรม (Research and Innovation-base University) ที่มีคุณภาพเป็นที่ยอมรับและสร้างผู้นำทางการวิจัยในด้านวิทยาศาสตร์และเทคโนโลยี ด้านวิทยาศาสตร์สุขภาพ และด้านมนุษยศาสตร์และสังคมศาสตร์

2. มหาวิทยาลัยดำเนินการวิจัยและบริการวิชาการที่มุ่งตอบสนองต่อความต้องการของชุมชน สนับสนุนการทำนุศิลปะและวัฒนธรรม สร้างผลงานวิชาการที่สร้างชื่อเสียงให้กับมหาวิทยาลัย สามารถนำไปพัฒนาสังคม และประเทศชาติได้อย่างแท้จริง

3. มหาวิทยาลัยมีการจัดการเรียนการสอนในรูปแบบสหสาขา (Comprehensive) มีคุณภาพเป็นที่ยอมรับตามเกณฑ์มาตรฐานการประกันคุณภาพการศึกษาระดับประเทศ โดยใช้แนวทางการผสมผสาน (Hybrid) การเป็นหุ้นส่วน (Partnership) และการสร้างเครือข่าย (Network) เพื่อผลิตบัณฑิตที่มีคุณภาพตามมาตรฐานสากล มีความรอบรู้ทางทฤษฎี และปฏิบัติ มีความเชื่อมโยงกับภาคธุรกิจและอุตสาหกรรม มีคุณธรรม จริยธรรม และจรรยาบรรณแห่งวิชาชีพ มีความเป็นเลิศทางภาษาต่างประเทศ มีความทันสมัยในด้านเทคโนโลยีสารสนเทศ ตามอัตลักษณ์ทั้ง 5 ด้าน

4. มหาวิทยาลัยตอบสนองความต้องการและสร้างความเสมอภาคให้กับประชาชนในพื้นที่ภาคเหนือตอนล่าง โดยการกระจายโอกาสด้านการเรียน การบริการวิชาการ การเรียนรู้อย่างต่อเนื่อง

5. เป็นมหาวิทยาลัยของปวงชนที่มีความผูกผันของชุมชนและเปิดโอกาสให้ประชาชนมีส่วนร่วมในการพัฒนา (Public Participation) ในขณะที่บุคลากรและนิสิตมีความผูกพันและจิตสำนักรับผิดชอบต่อชุมชนและสังคม (University Social Responsibility)

6. เป็นมหาวิทยาลัยที่มีระบบการบริหารที่คล่องตัวมีประสิทธิภาพ และธรรมภิบาล เป็นองค์กรมีโครงสร้างที่เหมาะสม สนองต่อพันธกิจและภารกิจ ดำเนินงานในลักษณะบูรณาการ มีศักยภาพในการบริหาร จัดการ และพัฒนาทรัพยากรอย่างมั่นคงและยั่งยืน นำไปสู่วัฒนธรรมองค์กรที่ดี บุคลากรมีความรับผิดชอบต่อภารกิจและองค์กร มีความภาคภูมิใจในการเป็นส่วนหนึ่งขององค์กร

7. เป็นมหาวิทยาลัยมีบุคลากรที่มีคุณภาพสูงมีความสามารถในด้านความรู้ การคิดวิเคราะห์ ทักษะการทำงาน ทัศนคติที่ดี มีปฏิสัมพันธ์ในการทำงานเชิงสร้างสรรค์ มีคุณภาพชีวิตที่ดีเทียบเท่าระดับสากล

8. เป็นมหาวิทยาลัยที่มีสภาพแวดล้อม บรรยากาศและการใช้ทรัพยากร ที่เหมาะสม สงบ สันติ เป็นสังคมแห่งความเอื้อต่อการดำเนินงานที่มีประสิทธิภาพ เป็นตัวอย่างที่ดี เป็นที่พึ่งพิงของประชาชนและสังคมได้ (Green University)

**ค่านิยมหลัก (Core Value) : 3 I**

1. มีความเป็นสากล (Internationalization)

2. มีนวัตกรรม (Innovative Products)

3. บูรณาการการทำงานเป็นทีมและเครือข่าย (Integrative Team and Networking)

**สมรรถนะหลัก (Core Competency)**

1. ชุมชนเข้มแข็ง (Strong Community)

2. พึ่งตนเองได้ (Self-Sufficient)

3. สามารถแข่งขัน (Competitive)